Document ID: /roh_data/filtered/fineweb-2-filterrobots_roh.jsonl.gz/9760

Er quest onn cuntinuescha en Svizra l'unda da fundar interpresas. Dal schaner fin il mars èn vegnidas inscrittas radund 15% dapli firmas en il register commerzial ch'avant in onn. Tenor ina communicaziun da Creditreform, l'Uniun da crediturs svizra, haja dà sulet il mars 35% dapli fundaziuns da firmas novas ch'il mars 2020.
L'uniun ha percunter er remartgà ch'ils concurs da firmas s'augmentan puspè suenter ch'els èn sa reducids l'onn passà. Il svilup dals concurs dependia betg mo da las schluccadas, mabain er da l'effect da l'agid direct da la Confederaziun.
Ord l'archiv
Fundar in start-up cun 17 onns: Quai fan mintg'onn pliras giuvenilas e giuvenils en il gimnasi a Schiers. Ina da las gruppa producescha products da cosmetica.